b'\n_START_ARTICLE_\nBoris Iskra\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo je obiskoval pri Sv. Jakobu v Trstu, nato srednjo \xc5\xa1olo in klasi\xc4\x8dni licej Dante v Trstu. Po diplomi iz filozofije 1970 z zagovorom teze Politi\xc4\x8dno delovanje Slovencev v Trstu 1918-1922 na tr\xc5\xbea\xc5\xa1ki Filozofski fakulteti je pou\xc4\x8deval italijanski jezik na Trgovsko tehni\xc4\x8dnem zavodu \xc5\xbdiga Zois v Trstu. \xc4\x8clan Komunisti\xc4\x8dne partije Italije (KPI) je postal leta 1966. Na list (KPI) je bil v odobju 1973-1978 pokrajinski svetovalec in od 1978-1988 de\xc5\xbeelni svetovalec za Furlanijo - Julijsko krajino in od 1985-1990 svetovalec KPI v Nabre\xc5\xbeini. Bil je delegat KPI na mednarodni konferenci o manj\xc5\xa1inah v Trstu (1974). Kot strokovnjak za vpra\xc5\xa1anje slovenskega \xc5\xa1olstva in publicist se bojuje za pravice slovenske narodnostne skupnosti v Italiji.'